钦定古今图书集成/明伦汇编/氏族典/第269卷 > 王无咎
## 钦定古今图书集成/明伦汇编/氏族典/第269卷 > 王无咎

按《宋史王无咎传》：“无咎，字补之，建昌南城人。第进士，
为江都仪真主簿，天台令。弃而从王安石学，久之无
以衣食其妻，复调南康主簿，已又弃去。好书力学，寒
暑行役不暂释，所在学者归之，去来常百人。王安石
为政，无咎至京师，士大夫多从之游，有卜邻以考经
质疑者。然与人寡合，常闭门治书，惟安石言论莫逆”
也。安石上章荐其文行皆备，守道安贫，而久弃不用。
诏以为国子直讲，命未下而卒。